*Likumprojekts*

**Grozījumi likumā „Par pašvaldībām”**

Izdarīt likumā „Par pašvaldībām” (Latvijas Republikas Saeimas un Ministru Kabineta Ziņotājs, 1994, 11.nr.; 1995, 14.nr.; 1996, 13.nr.; 1997, 5., 23., 24.nr.; 1998, 6., 15., 22.nr.; 2000, 2., 14.nr.; 2001, 3.nr.; 2002, 14.nr.; 2003, 14.nr.; 2005, 6.nr.; 2008, 16.nr.; 2009, 2., 14.nr.; Latvijas Vēstnesis, 2009, 196.nr.; 2010, 106., 205.nr.; 2011, 201.nr.; 2013, 36.nr.; 2014, 123.nr.; 2015, 208.nr.) šādus grozījumus:

1. Papildināt likumu ar 17.3pantu šādā redakcijā:

„**17.3 pants.** Pašvaldība saņem un apstrādā pseidonimizētus un anonimizētus datus, sociāli ekonomisko rādītāju aprēķināšanai, vietējās politikas veidošanas lēmumu sagatavošanai un politikas ietekmes novērtēšanai un analīzei, izpildot šā likuma 7., 8., 9., 10., 11., 12., 14., 15., 17.1 un 17.2 pantā noteiktās funkcijas, tiesības un pienākumus.

Valsts reģionālās attīstības aģentūra veic datu, tai skaitā personas datu apstrādi, lai nodrošinātu to nodošanu pašvaldībai pseidonimizētu vai anonimizētu datu veidā šā panta pirmajā daļā noteikto uzdevumu īstenošanai. Valsts reģionālās attīstības aģentūra saņem un apstrādā datus no pašvaldībām un šādām valsts institūcijām:

1) Valsts zemes dienests;

2) Pilsonības un migrācijas lietu pārvalde;

3) Valsts ieņēmumu dienests.

Pašvaldība un Valsts reģionālās attīstības aģentūra apstrādā pseidonimizētus personas datus, ievērojot personas datu aizsardzības, kā arī attiecīgo informācijas sistēmu darbības jomu regulējošo normatīvo aktu prasības. Pašvaldībai un Valsts reģionālās attīstības aģentūrai nav tiesību nodot šā panta pirmajā daļā minētos datus vai atsevišķu datu kopas trešajām personām.

Ministru kabinets nosaka kārtību, kādā Valsts reģionālās attīstības aģentūra nodrošina datu, tai skaitā personas datu, pseidonimizāciju un anonimizāciju, un nosaka informācijas sistēmas, kas nodrošina informācijas sniegšanu no šā panta otrajā daļā minētajām valsts institūcijām un pašvaldībām, kā arī no valsts informācijas sistēmām un pašvaldībām saņemamo un pašvaldībai sniedzamo datu un datu kopu apjomu, aprites, apstrādes kārtību un to glabāšanas termiņu.”

2. Papildināt pārejas noteikumus ar 35. un 36. punktu šādā redakcijā:

„35. Ministru kabinets līdz 2017. gada 1. decembrim izdod šā likuma 17.3panta ceturtajā daļā paredzētos noteikumus.

36. Šā likuma 17.3pants stājas spēkā 2018. gada 1. jūlijā.”

Ministru prezidents M. Kučinskis

Vides aizsardzības un reģionālās attīstības ministrs K. Gerhards

Iesniedzējs:

vides aizsardzības un reģionālās attīstības ministrs K. Gerhards

Vīza: valsts sekretārs R. Muciņš

25.01.2017 8:55

R.Guds

67026525, rihards.guds@varam.gov.lv